pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แรงงาน ขับเคลื่อน 10 พฤษภาคม วันความปลอดภัยในการทำงานแห่งชาติ 2566 กระตุ้นเตือนทุกภาคส่วนสร้างวัฒนธรรมความปลอดภัยในการทำงาน
วันพุธที่ 10 พฤษภาคม 2566
10/05/2566
ก.แรงงาน ขับเคลื่อน 10 พฤษภาคม วันความปลอดภัยในการทํางานแห่งชาติ 2566 กระตุ้นเตือนทุกภาคส่วนสร้างวัฒนธรรมความปลอดภัยในการทํางาน
ปลัดกระทรวงแรงงาน เปิดงาน 10 พฤษภาคม “วันความปลอดภัยในการทํางานแห่งชาติ” ประจําปี 2566 กระตุ้นเตือนทุกภาคส่วนให้เกิดความตระหนักรู้และมีจิตสํานึกที่ดีในการป้องกันอุบัติเหตุและโรคจากการทํางาน พร้อมจัดเวทีแลกเปลี่ยนเรียนรู้ จป.ผู้นําการสร้างสุขภาวะองค์กร
วันนี้ (10 พ.ค. 66) เวลา 09.00 น. นายบุญชอบ สุทธมนัสวงษ์ ปลัดกระทรวงแรงงาน เปิดเผยภายหลังการเป็นประธานในพิธีเปิดงาน 10 พฤษภาคม วันความปลอดภัยในการทํางานแห่งชาติ และเวทีแลกเปลี่ยนเรียนรู้ จป.ผู้นําการสร้างสุขภาวะองค์กร ประจําปีงบประมาณ พ.ศ.2566 ณ โรงแรมมิราเคิลแกรนด์ กรุงเทพฯ ว่า คณะรัฐมนตรีกําหนดให้วันที่ 10 พฤษภาคมของทุกปี เป็น “วันความปลอดภัยในการทํางานแห่งชาติ” เพื่อรําลึกถึงเหตุการณ์โศกนาฏกรรมไฟไหม้รุนแรง ที่ทําให้มีผู้เสียชีวิตและบาดเจ็บจํานวนมาก รวมทั้งรณรงค์ให้หน่วยงานทุกภาคส่วนที่เกี่ยวข้องตระหนักถึงความปลอดภัยในการทํางาน กระทรวงแรงงาน โดยกรมสวัสดิการและคุ้มครองแรงงาน (กสร.) ได้จัดกิจกรรม 10 พฤษภาคม วันความปลอดภัยในการทํางานมาอย่างต่อเนื่อง เพื่อให้ทุกฝ่ายที่เกี่ยวข้องตระหนักถึงความสําคัญของความปลอดภัยในการทํางานและกระตุ้นเตือนให้ทุกภาคส่วนเข้ามามีส่วนร่วมและให้ความสําคัญเรื่องความปลอดภัยในการทํางานอย่างจริงจัง ทําให้รู้เท่าทันถึงอันตราย และทราบถึงแนวปฏิบัติตามมาตรการความปลอดภัยในการทํางาน เพื่อนําไปสู่การดําเนินงานด้านความปลอดภัยและสุขภาพอนามัยให้เกิดกับคนทํางานในทุกอาชีพต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า สําหรับการจัดงาน 10 พฤษภาคม วันความปลอดภัยในการทํางานแห่งชาติในปีนี้ กรมฯ มีการรณรงค์เรื่องความปลอดภัยในการทํางานในหลายรูปแบบ เช่น การจัดบูธกิจกรรมจากภาคีเครือข่ายด้านความปลอดภัยในการทํางาน การปาฐกถาพิเศษจากวิทยากรภาครัฐและภาคเอกชน การมอบประกาศเกียรติคุณให้กับสถานประกอบกิจการต้นแบบ จํานวน 58 แห่ง ที่เป็นผู้นําการขับเคลื่อนสุขภาวะในสถานประกอบกิจการ (Happy Workplace) ซึ่งกรมฯ ได้ร่วมกับกองทุนสนับสนุนการสร้างเสริมสุขภาพ (สสส.) ในการดําเนินการ รวมทั้งจัดเวทีแลกเปลี่ยนเรียนรู้ โดยเจ้าหน้าที่ความปลอดภัยจากการทํางาน (จป.) จากสถานประกอบกิจการต้นแบบ จํานวน 5 แห่ง ร่วมเสวนาเพื่อนําเสนอประสบการณ์และบทเรียนความสําเร็จให้กับผู้ร่วมงาน นําไปขับเคลื่อนการสร้างเสริมสุขภาวะในสถานประกอบกิจการและเกิดวัฒนธรรมความปลอดภัยในการทํางานให้เกิดขึ้นกับสังคมไทยอย่างยั่งยืน
รัฐบาลไทย-ข่าวทำเนียบรัฐบาล-ศน. ประกวดภาพถ่าย หัวข้อ “นาคในคติศาสนา และวิถีชีวิต”
วันพุธที่ 10 พฤษภาคม 2566
ศน. ประกวดภาพถ่าย หัวข้อ “นาคในคติศาสนา และวิถีชีวิต”
กรมการศาสนา ชวนประกวดภาพถ่าย หัวข้อ “นาคในคติศาสนา และวิถีชีวิต”
ศน. ประกวดภาพถ่าย หัวข้อ “นาคในคติศาสนา และวิถีชีวิต”
กรมการศาสนา (ศน.) ดําเนินการจัดทําเอกสารองค์ความรู้เรื่อง “นาค : ตํานานและความเชื่อ ในคติศาสนา” เพื่อเสริมสร้างความรู้ ความเข้าใจนาค ซึ่งเป็นคติความเชื่อที่มีเอกลักษณ์เฉพาะตัวเชื่อมโยงกับวิถีชีวิตวัฒนธรรม และประเพณีของประชาชนชาวไทย จึงได้จัดประกวดภาพถ่าย หัวข้อ “นาคในคติศาสนา และวิถีชีวิตภายใต้โครงการประกวดภาพถ่าย “เรียงร้อยเรื่องราวนาคในคติศาสนา และวิถีชีวิต” ขึ้น เพื่อส่งเสริมให้เด็ก เยาวชน และประชาชน ได้นําเสนอแนวคิดผ่านภาพถ่ายที่สะท้อนเรื่องราวเกี่ยวกับ “นาค” มีความเกี่ยวพันกับวิถีชีวิต สะท้อนถึงตํานานและความเชื่อมาแต่อดีต สื่อออกมาผ่านทางขนบธรรมเนียมประเพณี งานศิลปกรรมในแขนงต่างๆ ได้แก่ สถาปัตยกรรม จิตรกรรม ประติมากรรม คีตกรรม วรรณกรรม และนาฏกรรมศิลปวัฒนธรรม พิธีกรรมต่าง ๆ
นายชัยพล สุขเอี่ยม อธิบดีกรมการศาสนา เปิดเผยว่า สืบเนื่องจากมติคณะรัฐมนตรี เมื่อวันที่ 1 พฤศจิกายน 2565 เห็นชอบให้นาคเป็นเอกลักษณ์ประจําชาติประเภทสัตว์ในตํานาน โดยเรื่องราวเกี่ยวกับนาคมีความเกี่ยวพันกับวิถีชีวิต สะท้อนถึงตํานานและความเชื่อมาแต่อดีต สื่อออกมาผ่านทางขนบธรรมเนียมประเพณี ศิลปวัฒนธรรม พิธีกรรมต่าง ๆ การขับเคลื่อนงานด้านศาสนา ศิลปะ และวัฒนธรรม ด้วยการนํา Soft Power ต่อยอดทุนทางวัฒนธรรมมาใช้เพิ่มมูลค่าทางเศรษฐกิจ กลายเป็นสินค้าส่งออกทางวัฒนธรรม นํารายได้เข้าประเทศและขับเคลื่อนเศรษฐกิจไทยให้ยั่งยืน
อธิบดีกรมการศาสนา กล่าวต่อว่า โครงการประกวดภาพถ่าย “เรียงร้อยเรื่องราวนาคในคติศาสนา และวิถีชีวิต” เพื่อให้เด็ก เยาวชน และประชาชน ทุกภาคส่วนมีส่วนร่วมในการนําเสนอแนวคิดผ่านภาพถ่ายที่สะท้อนเรื่องราวเกี่ยวกับ “นาค” ความเกี่ยวพันกับวิถีชีวิต ซึ่งเป็นส่วนสําคัญในการจัดทําองค์ความรู้ เรื่อง “นาค : ตํานานและความเชื่อในคติศาสนา” ให้ความสมบูรณ์ครบทุกมิติ ภาพถ่ายที่ส่งเข้าประกวดในหัวข้อ “นาคในคติศาสนา และวิถีชีวิต” ต้องเป็นภาพที่นําเสนอแนวคิดผ่านภาพถ่ายที่สะท้อนเรื่องราวเกี่ยวกับ “นาค” มีความเกี่ยวพันกับวิถีชีวิตสะท้อนถึงตํานานและความเชื่อมาแต่อดีตสื่อออกมาผ่านทางขนบธรรมเนียมประเพณี งานศิลปกรรมในแขนงต่างๆ ได้แก่ สถาปัตยกรรม จิตรกรรม ประติมากรรม คีตกรรม วรรณกรรม และนาฏกรรมศิลปวัฒนธรรม พิธีกรรมต่าง ๆ ในจังหวัดแนวแม่น้ําโขง เช่น จังหวัดหนองคาย มุกดาหาร บึงกาฬ นครพนม อุดรธานี สกลนคร เป็นต้น และจังหวัดอื่นที่มีนาคในศาสนสถานทั่วประเทศ โดยหลักเกณฑ์การตัดสิน ได้แก่ ความสอดคล้องกับแนวคิดและหัวข้อการประกวดภาพถ่าย ความคิดสร้างสรรค์ในการถ่ายภาพ เทคนิคในการถ่ายภาพ ความสวยงามของภาพและการจัดองค์ประกอบของภาพ รวมเงินรางวัลกว่า 47,000 บาท พร้อมเกียรติบัตรจากกรมการศาสนา
อธิบดีกรมการศาสนา กล่าวต่อว่า ผู้สนใจสามารถส่งใบสมัครส่งใบสมัครได้ทาง E-mail :info@dra.mail.go.thพร้อมแนบไฟล์ภาพที่ส่งประกวด (ไฟล์ในแบบมาตรฐาน .jpg หรือ .jpeg เท่านั้น) ตามหลักเกณฑ์และวิธีการตามประกาศกรมการศาสนา โดยไม่จํากัดเพศและวัย ตั้งแต่บัดนี้จนถึงวันที่ 30 มิถุนายน 2566 เวลา 16.30 น. กําหนดประกาศผลการตัดสินในวันที่ 11 กรกฎาคม 2566 ทางเว็บไซต์ของกรมการศาสนา เฟสบุ๊คแฟนเพจกรมการศาสนา (www.facebook.com/Drathai.gov)
รัฐบาลไทย-ข่าวทำเนียบรัฐบาล-สธ.ทำพิธีรับมอบวัคซีนไฟเซอร์ชนิด “Bivalent” รุ่น 2 จำนวน 7 ล้านโดส จากสาธารณรัฐอิตาลี
วันพุธที่ 10 พฤษภาคม 2566
สธ.ทําพิธีรับมอบวัคซีนไฟเซอร์ชนิด “Bivalent” รุ่น 2 จํานวน 7 ล้านโดส จากสาธารณรัฐอิตาลี
กระทรวงสาธารณสุขทําพิธีรับมอบวัคซีนไฟเซอร์รุ่น 2 หรือไบวาเลนท์ (Bivalent) จํานวน 7 ล้านโดสจากสาธารณรัฐอิตาลี เพื่อสํารองไว้ให้กลุ่มเสี่ยงฉีดวัคซีนโควิดประจําปี พร้อมวัคซีนไข้หวัดใหญ่ ลดการป่วยหนักและเสียชีวิต
วันนี้ (10 พฤษภาคม 2566) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ ปลัดกระทรวงสาธารณสุขนายอสิ ม้ามณี อธิบดีกรมยุโรป นายแพทย์โสภณ เอี่ยมศิริถาวร รองอธิบดีกรมควบคุมโรค และคณะผู้บริหารกระทรวงสาธารณสุข ทําพิธีรับมอบวัคซีนโควิด 19 รุ่น 2 หรือไบวาเลนท์ (Bivalent) จากสาธารณรัฐอิตาลี โดยมีนายเปาโล ดีโอนีซี (H.E. Mr.Paoplo Dionisi) เอกอัครราชทูตสาธารณรัฐอิตาลีประจําประเทศไทย นางฟรานเชสก้า บลาโซเน่ (Mrs. Francesca Blasone) อัครราชทูตสาธารณรัฐอิตาลีประจําประเทศไทยและคณะ เป็นผู้แทนส่งมอบ โดยมีแผนการเตรียมมอบวัคซีนไฟเซอร์รุ่น 2 จํานวน 7 ล้านโดส
นายอนุทิน กล่าวว่า ในนามรัฐบาลไทยและกระทรวงสาธารณสุข ขอขอบคุณรัฐบาลสาธารณรัฐอิตาลีอิตาลีที่ประสงค์จะสนับสนุนวัคซีนให้กับประเทศไทย โดยเป็นวัคซีนไฟเซอร์รุ่น 2 จํานวน 7 ล้านโดส ซึ่งครั้งนี้เป็นครั้งแรก ถือเป็นการตอกย้ําความร่วมมือที่แข็งแกร่งและความสัมพันธ์ทางการทูตที่แน่นแฟ้นยาวนานกว่า 155 ปี มีความร่วมมือกันในการพัฒนาเทคโนโลยี การศึกษา การท่องเที่ยว วัฒนธรรม รวมถึงเป็นประเทศคู่ค้าสําคัญ และในวันนี้เป็นการกระชับความสัมพันธ์กับประเทศไทยเพิ่มขึ้นอีกระดับ จากการสนับสนุนทางด้านสาธารณสุข ด้วยการบริจาควัคซีนโควิด 19 เพื่อให้ประชาชนทุกคนในประเทศไทยสามารถเข้าถึงวัคซีนที่ปลอดภัยและมีประสิทธิภาพลดการป่วยหนักและเสียชีวิต ซึ่งขณะนี้วัคซีนยังไม่ได้นําส่งถึงประเทศไทยอย่างเป็นทางการ แต่อยู่ในกระบวนการหารือเพื่อเตรียมพร้อมสําหรับการส่งมอบ โดยมีกรมยุโรป กระทรวงการต่างประเทศ ช่วยดําเนินการประสานงานอย่างใกล้ชิด นอกจากนี้ยังอยู่ในระหว่างการหารือการมอบวัคซีนโควิคชนิดโปรตีนซับยูนิตจากสาธารณรัฐอิตาลีให้แก่ประเทศไทยเพิ่มเติมด้วย
นายอนุทิน กล่าวต่อว่า สถานการณ์โรควิด 19 แม้ระบาดเพิ่มขึ้น แต่ไม่รุนแรง เนื่องจากประชาชนส่วนใหญ่มีภูมิคุ้มกันจากการฉีดวัคซีนจนมีความครอบคลุมสูงมาก ส่วนสายพันธุ์ใหม่ XBB.1.16 ไม่ได้มีอาการรุนแรงไปกว่าสายพันธุ์เดิม แต่ที่สําคัญคือ กลุ่มเสี่ยงเกิดอาการป่วยรุนแรงยังคงเป็นกลุ่ม 608 ผู้ที่ยังไม่ได้รับวัคซีน หรือได้รับเข็มสุดท้ายนานกว่า 6 เดือน การฉีดวัคซีนโควิด 19 จึงยังมีความจําเป็นในการกระตุ้นภูมิคุ้มกัน ซึ่งจะช่วยไม่ให้ป่วยอาการหนักและเสียชีวิตได้ดี โดยเฉพาะกลุ่มเสี่ยง กระทรวงสาธารณสุขได้ให้สถานพยาบาลในสังกัดทั่วประเทศจัดจุดบริการฉีดวัคซีนโควิด 19 พร้อมบริการฉีดควบคู่ “วัคซีนไข้หวัดใหญ่” เพื่ออํานวยความสะดวกประชาชน และให้เร่งสื่อสารทําความเข้าใจเรื่องการฉีดวัคซีนประจําปี เพื่อเตรียมตัวรับมือการแพร่ระบาดของโรคในช่วงฤดูฝนส่วนข้อกังวลกรณีจะมีการระบาดของโควิด 19 และไข้หวัดใหญ่พร้อมกัน ยืนยันว่ามีความพร้อมดูแล ทั้งยาและเวชภัณฑ์ต่างๆ
****************************** 10 พฤษภาคม 2566
รัฐบาลไทย-ข่าวทำเนียบรัฐบาล-ปลัดดีอีเอส ร่วมวงถกสภาบริหารของสหภาพสากลไปรษณีย์ ประจำปี 2023 ที่สมาพันธรัฐสวิส
วันอังคารที่ 9 พฤษภาคม 2566
ปลัดดีอีเอส ร่วมวงถกสภาบริหารของสหภาพสากลไปรษณีย์ ประจําปี 2023 ที่สมาพันธรัฐสวิส
ปลัดดีอีเอส ร่วมวงถกสภาบริหารของสหภาพสากลไปรษณีย์ ประจําปี 2023 ที่สมาพันธรัฐสวิส
วันนี้(9พ.ค. 2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมการประชุมสภาบริหารของสหภาพสากลไปรษณีย์ประจําปี2023ครั้งที่1 (The 2023.1 sessions of the Council of Administration)ในฐานะประเทศไทยเป็นสมาชิกสภาบริหารระหว่างวันที่8 - 12พ.ค. 2566 ณกรุงเบิร์นสมาพันธรัฐสวิส โดยที่ประชุมพิจารณาวาระสําคัญดังนี้รายงานการดําเนินงานทางการเงินปี2022การทบทวนกรอบงบประมาณของUPUสําหรับปี2024 - 2025การขยายบทบาทของUPUไปอุตสาหกรรมอื่นนอกเหนือจากไปรษณีย์การทบทวนแผนการปฏิรูปและพัฒนาผลิตภัณฑ์ไปรษณีย์Digital Transformation and innovation (โครงการนําร่องConnect.post)การสร้างขีดความสามารถในการเปลี่ยนแปลงไปสู่การใช้เทคโนโลยีดิจิทัลนโยบายไปรษณีย์สําหรับกรอบความร่วมมือการพัฒนาด้านดิจิทัลเพื่อความยั่งยืนแห่งสหประชาชาติ(the UN Global Digital Compact: GDC)ประเด็นนโยบายE-tradeและการค้าทางไปรษณีย์(การจัดกิจกรรมTradePost)การดําเนินการตามแผนยุทธศาสตร์อาบีจานและเป้าหมายการพัฒนาอย่างยั่งยืนของUPUและวิสัยทัศน์ไปรษณีย์ปีค.ศ. 2030
_______________
รัฐบาลไทย-ข่าวทำเนียบรัฐบาล-ครม. เห็นชอบร่างปฏิญญาผู้นำอาเซียน ผลักดันการชำระเงินในภูมิภาคด้วยสกุลเงินท้องถิ่น
วันพุธที่ 10 พฤษภาคม 2566
ครม. เห็นชอบร่างปฏิญญาผู้นําอาเซียน ผลักดันการชําระเงินในภูมิภาคด้วยสกุลเงินท้องถิ่น
.....
ที่ประชุม ครม. (9 พ.ค. 66) เห็นชอบร่างปฏิญญาผู้นําอาเซียนว่าด้วยการผลักดันการเชื่อมโยงระบบการชําระเงินในภูมิภาคและการส่งเสริมธุรกรรมสกุลเงินท้องถิ่น เพื่อแสดงเจตนารมณ์ทางการเมืองระดับผู้นําอาเซียนส่งเสริมการชําระเงินทางอิเล็กทรอนิกส์ และความร่วมมือในการเชื่อมโยงระบบการชําระเงินในภูมิภาคโดยใช้เทคโนโลยี พัฒนาโครงสร้างพื้นฐานที่เกี่ยวข้อง
.
ผลักดันการเชื่อมโยงระบบการชําระเงินในภูมิภาค ให้มีการชําระเงินข้ามพรมแดนที่ไร้รอยต่อและปลอดภัย ส่งเสริมการชําระเงินทางอิเล็กทรอนิกส์ เพื่อเอื้อให้ระบบชําระเงินข้ามพรมแดนสามารถทํางานร่วมกันได้ อย่างสะดวก รวดเร็ว ตลอดจนสนับสนุนการจัดตั้ง Local Currency Transaction Task Force สนับสนุนการใช้สกุลเงินท้องถิ่นในการทําธุรกรรม ลดความเปราะบางของภูมิภาคต่อความผันผวนจากภายนอก และทําให้เกณฑ์การเเลกเปลี่ยนเงินตราต่างประเทศมีความยืดหยุ่น ซึ่งจะช่วยสนับสนุนการค้าการลงทุน เเละสร้างความเเข็งเเกร่งให้กับประเทศในภูมิภาค
.
อย่างไรก็ตาม ร่างปฏิญญาฯ ไม่มีถ้อยคํา ที่ให้เกิดพันธกรณีภายใต้บังคับของกฎหมายระหว่างประเทศ และไม่มีการลงนาม ดังนั้น ร่างปฏิญญาฯ จึงไม่เป็นสนธิสัญญาตามกฎหมายระหว่างประเทศ
ซึ่งผู้นําอาเซียนจะพิจารณาการรับรองร่างปฏิญญาฯ ในการประชุมสุดยอดอาเซียน ครั้งที่ 42 (42nd ASEAN Summit) ในวันที่ 11 พ.ค. 66 ที่จะถึงนี้ ณ เมืองลาบวน บาโจ สาธารณรัฐอินโดนีเซีย
.
อ่านเพิ่มเติม คลิกhttps://www.thaigov.go.th/news/contents/details/68059
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. ดูแลเยียวยาพยาบาลห้องฉุกเฉิน รพ.เลย ถูกผู้ป่วยทำร้ายร่างกาย เตรียมดำเนินคดีจนถึงที่สุด
วันอังคารที่ 9 พฤษภาคม 2566
สธ. ดูแลเยียวยาพยาบาลห้องฉุกเฉิน รพ.เลย ถูกผู้ป่วยทําร้ายร่างกาย เตรียมดําเนินคดีจนถึงที่สุด
ปลัดกระทรวงสาธารณสุข กําชับนายแพทย์สาธารณสุขจังหวัดเยี่ยมให้กําลังใจและดูแลเยียวยา เจ้าหน้าที่พยาบาลห้องฉุกเฉิน โรงพยาบาลเลย ที่ถูกผู้ป่วยทําร้ายร่างกายระหว่างปฏิบัติหน้าที่ ล่าสุดอาการดีขึ้น สามารถกลับมาปฏิบัติงานได้ตามปกติ
ปลัดกระทรวงสาธารณสุข กําชับนายแพทย์สาธารณสุขจังหวัดเยี่ยมให้กําลังใจและดูแลเยียวยา เจ้าหน้าที่พยาบาลห้องฉุกเฉิน โรงพยาบาลเลย ที่ถูกผู้ป่วยทําร้ายร่างกายระหว่างปฏิบัติหน้าที่ ล่าสุดอาการดีขึ้น สามารถกลับมาปฏิบัติงานได้ตามปกติ ด้านผู้อํานวยการโรงพยาบาลเลย ประสานดําเนินคดีถึงที่สุดฐานทําร้ายร่างกายเจ้าพนักงานระหว่างปฏิบัติหน้าที่
นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงกรณีเจ้าหน้าที่พยาบาล 2 ราย ของงานการพยาบาลผู้ป่วยอุบัติเหตุฉุกเฉิน โรงพยาบาลเลย ถูกผู้ป่วยซึ่งมีประวัติใช้สารเสพติดและดื่มสุราทําร้ายร่างกายระหว่างปฏิบัติหน้าที่ เมื่อวันที่ 4 พฤษภาคม 2566 ว่า ได้กําชับให้นายแพทย์สาธารณสุขจังหวัดเลยเข้าเยี่ยมให้กําลังใจ และดูแลเรื่องการเยียวยาตามระเบียบของกระทรวงสาธารณสุข ล่าสุดได้รับรายงานว่าเจ้าหน้าที่ทั้ง 2 ราย อาการดีขึ้นแล้ว เหลือเพียงรอยฟกช้ําเล็กน้อย สามารถกลับมาปฏิบัติงานได้ตามปกติ
ส่วนการดําเนินการทางคดี นายแพทย์บัญชา ผลานุวงษ์ ผู้อํานวยการโรงพยาบาลเลย ได้มอบหมายให้เจ้าหน้าที่ของโรงพยาบาลนําหลักฐานจากกล้องวงจรปิดเข้าแจ้งความทําร้ายร่างกายต่อเจ้าหน้าที่ตํารวจ สภ.เมืองเลย เรียบร้อยแล้ว พร้อมทั้งได้ประสานผู้ว่าราชการจังหวัดและอัยการจังหวัด เพื่อดําเนินคดีให้ถึงที่สุดฐานทําร้ายร่างกายเจ้าพนักงานระหว่างปฏิบัติหน้าที่ด้วย
****************************** 9 พฤษภาคม 2566
รัฐบาลไทย-ข่าวทำเนียบรัฐบาล-โฆษกรัฐบาลเผยสถานการณ์เศรษฐกิจของแต่ละภูมิภาค เดือนมีนาคม 2566 และแนวโน้มภาวะเศรษฐกิจไทย ซึ่ง GDP ในครึ่งปีหลังจะขยายตัวได้มากกว่าครึ่งปีแรกที่มากกว่า 4 %
วันพุธที่ 10 พฤษภาคม 2566
10/05/2566
โฆษกรัฐบาลเผยสถานการณ์เศรษฐกิจของแต่ละภูมิภาค เดือนมีนาคม 2566 และแนวโน้มภาวะเศรษฐกิจไทย ซึ่ง GDP ในครึ่งปีหลังจะขยายตัวได้มากกว่าครึ่งปีแรกที่มากกว่า 4 %
โฆษกรัฐบาลเผยสถานการณ์เศรษฐกิจของแต่ละภูมิภาค เดือนมีนาคม 2566 และแนวโน้มภาวะเศรษฐกิจไทย ซึ่ง GDP ในครึ่งปีหลังจะขยายตัวได้มากกว่าครึ่งปีแรกที่มากกว่า 4 %
(วันที่ 10 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงสถานการณ์เศรษฐกิจของแต่ละภูมิภาค เดือนมีนาคม 2566 เติบโตทั่วประเทศ โดยได้รับปัจจัยสนับสนุนจากการบริโภคภาคเอกชน ด้านธนาคารแห่งประเทศไทยคาดการณ์แนวโน้มภาวะเศรษฐกิจไทย GDP ในครึ่งปีหลังจะขยายตัวได้มากกว่าครึ่งปีแรกที่มากกว่า 4 % และทั้งปี 2566 GDP ไทยจะขยายตัวร้อยละ 3.6
โฆษกประจําสํานักนายกรัฐมนตรีกล่าวว่า สํานักงานเศรษฐกิจการคลัง เปิดเผยรายงานสถานการณ์เศรษฐกิจของแต่ละภูมิภาค เดือนมีนาคม 2566 โดยเศรษฐกิจภูมิภาคส่วนใหญ่ ล้วนได้รับปัจจัยสนับสนุนจากการบริโภคภาคเอกชน และดัชนีความเชื่อมั่นผู้บริโภคเพิ่มขึ้นทุกภาค รวมถึงเครื่องชี้เศรษฐกิจด้านการบริโภคภาคเอกชน สะท้อนจากการจัดเก็บภาษีมูลค่าเพิ่ม ณ ราคาคงที่ของภาคเหนือขยายตัวร้อยละ 8.5 ต่อปี ภาคใต้ขยายตัวร้อยละ 23.7 ต่อปี ด้าน กทม. และปริมณฑลขยายตัวร้อยละ 4.7 ต่อปี ภาคตะวันตกขยายตัวร้อยละ 20.0 ต่อปี ภาคตะวันออกเฉียงเหนือขยายตัวร้อยละ 2.9 ต่อปี ส่วนภาคกลาง และภาคตะวันออก ได้รับปัจจัยสนับสนุนจากการบริโภคภาคเอกชนในหมวดสินค้าคงทน รวมถึงรายได้เกษตรกรมีการขยายตัว
สําหรับแนวโน้มภาวะเศรษฐกิจไทยปี 2566 จากข้อมูลของธนาคารแห่งประเทศไทย (ธปท.) พบว่า เศรษฐกิจไทยจะฟื้นตัวดีขึ้น จากปัจจัยด้านการฟื้นตัวของภาคการท่องเที่ยว และการส่งออกไทยจะดีขึ้นในครึ่งหลังของปี 2566 โดยการส่งออกผ่านจุดต่ําสุดแล้ว เศรษฐกิจโลกและเศรษฐกิจประเทศคู่ค้าคาดว่าจะทยอยปรับตัวดีขึ้นในช่วงปลายปีนี้ ทําให้การส่งออกขยายตัวดีขึ้น รวมทั้ง GDP ในครึ่งปีหลังจะขยายตัวได้มากกว่าครึ่งปีแรก ซึ่งครึ่งปีแรกจะขยายตัวร้อยละ 2.9-3 และในครึ่งปีหลังจะขยายตัวได้มากกว่าร้อยละ 4 ส่งผลให้ปี 2566 GDP ของไทยจะขยายตัวร้อยละ 3.6 สําหรับสถานการณ์เงินเฟ้อ ในช่วงครึ่งปีแรกยังสูงที่ร้อยละ 3.3 แต่ในช่วงครึ่งหลังเงินเฟ้อทั่วไปจะต่ํากว่ากรอบอยู่ที่ร้อยละ 2.5 โดยยังต้องติดตามภาวะเศรษฐกิจโลกในเวลานี้ที่ยังมีความไม่แน่นอน
“เศรษฐกิจไทยในปี 2566 ในภาพรวมยังเป็นไปในเชิงบวก ซึ่งการบริโภคและการท่องเที่ยวจะเป็นปัจจัยหลักที่ทําเศรษฐกิจไทยขยายตัวต่อเนื่อง อย่างไรก็ดี รัฐบาลยังคงติดตามสภาวะเศรษฐกิจโลกอย่างใกล้ชิด เพื่อเตรียมรับมือและดําเนินนโยบายให้สอดคล้องกับการเปลี่ยนแปลง รวมทั้งเพิ่มศักยภาพเพื่อการเติบโตของเศรษฐกิจไทยในระยะยาวอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๒/๒๕๖๖
วันพุธที่ 10 พฤษภาคม 2566
10/05/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๒/๒๕๖๖
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๒/๒๕๖๖
ในวันพุธที่ ๑๐ พฤษภาคม ๒๕๖๖ เวลา ๑๑.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๒/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พ.ต.ท.ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมการประชุมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
ในการนี้ ที่ประชุมได้รับทราบรายงานผลการดําเนินงานตามแผนปฏิบัติการเร่งรัดของหน่วยงานในสังกัดกระทรวงยุติธรรม (Quick Win) ได้แก่ การสืบสวนขยายผลเครือข่ายการค้ายาเสพติดรายสําคัญ และการแถลงข่าวและการเปิดตัวสถาบันพัฒนาสิทธิมนุษยชน พร้อมทั้งรับทราบรายงานผลการปฏิบัติราชการทั่วไปของหน่วยงานในสังกัดกระทรวงยุติธรรม ดังนี้
สํานักงาน ป.ป.ส. เรื่องการหารือร่วมกับเลขาธิการแผนโคลัมโบ และการประชุมหารือเชิงนโยบายและการศึกษาดูงานด้านการควบคุมยาเสพติด ณ ประเทศสหรัฐอเมริกา
กรมคุ้มครองสิทธิและเสรีภาพ เรื่องสถิติการเยียวยาผู้เสียหายและจําเลยในคดีอาญา และการช่วยเหลือเยียวยาผู้เสียหายจากกรณีต้องสงสัยว่าถูกวางยาในคดี “ไซยาไนด์”
สํานักงานกิจการยุติธรรม เรื่องการสร้างการรับรู้ด้านกฎหมายและกระบวนการยุติธรรมให้กับประชาชน และกรมคุมประพฤติ เรื่องการขับเคลื่อนและดําเนินการตามภารกิจของกรมคุมประพฤติ
นอกจากนี้ ที่ประชุมได้พิจารณารายงานผลการดําเนินงานตามข้อสั่งการของรัฐมนตรีว่าการกระทรวงยุติธรรมในส่วนกรมคุมประพฤติ จํานวน 3 เรื่อง ได้แก่ การจัดทําคู่มือหรือแนวทางการดําเนินงาน/การปฏิบัติเกี่ยวกับการกําหนดมาตรการทางกฎหมายสําหรับผู้กระทําผิดตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง พ.ศ. ๒๕๖๕ การทําความตกลงร่วมกับสํานักงานศาลยุติธรรม
ในการใช้มาตรการคุมประพฤติด้วยเครื่องมือ EM สําหรับผู้กระทําผิดตามประมวลกฎหมายอาญา มาตรา ๕๖ ที่มีพฤติกรรมเกี่ยวข้องกับยาเสพติด/ผู้ที่มีพฤติกรรมรุนแรงอันอาจก่อคดีอื่นได้ และการประชาสัมพันธ์ตัวเลขสถิติคดีที่ศาลมีคําสั่งกําหนดมาตรการเฝ้าระวังผู้กระทําผิดภายหลังพ้นโทษตามพระราชบัญญัติมาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง พ.ศ. ๒๕๖๕
รัฐบาลไทย-ข่าวทำเนียบรัฐบาล-ปลัดเกษตรฯ ขับเคลื่อนนโยบายการค้าสินค้าเกษตรระหว่างประเทศของกระทรวงเกษตรและสหกรณ์
วันพุธที่ 10 พฤษภาคม 2566
ปลัดเกษตรฯ ขับเคลื่อนนโยบายการค้าสินค้าเกษตรระหว่างประเทศของกระทรวงเกษตรและสหกรณ์
เดินหน้าบูรณาการทุกหน่วยงานเชื่อมโยงทูตเกษตร เพิ่มประสิทธิภาพการส่งออกมากขึ้น
นายประยูร อินสกุล ปลัดกระทรวงเกษตรและสหกรณ์ เป็นประธานการประชุมหารือการพัฒนาระบบขับเคลื่อนนโยบายการค้าสินค้าเกษตรระหว่างประเทศของกระทรวงเกษตรและสหกรณ์ เพื่อประโยชน์จากการค้าที่เพิ่มขึ้น เมื่อวันที่ 9 พฤษภาคม 2566 โดยมี นายสุรเดช สมิเปรม รองปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายพีรพันธ์ คอทอง รองปลัดกระทรวงเกษตรและสหกรณ์ ผู้บริหารกระทรวงเกษตรและสหกรณ์ ผู้แทนจากหน่วยงานในสังกัดกระทรวงเกษตรและสหกรณ์ สํานักงานที่ปรึกษาการเกษตรต่างประเทศ ตลอดจนอัครราชทูต อัครราชทูตที่ปรึกษา และกงสุล (ฝ่ายเกษตร) ทั้ง 11 แห่ง ของกระทรวงเกษตรและสหกรณ์ เข้าร่วม ณ ห้องประชุม 134 – 135 กระทรวงเกษตรและสหกรณ์ และผ่านระบบการประชุมทางไกล Zoom Cloud Meeting
การประชุม ฯ ในครั้งนี้ เป็นการหารือและนําเสนอข้อมูลระบบการขับเคลื่อนงานด้านการค้าระหว่างประเทศของกระทรวงเกษตรและสหกรณ์ ในปัจจุบัน โดยวิเคราะห์ปัญหาอุปสรรค เพื่อเพิ่มมูลค่าการส่งออก และลดการนําเข้า (เกินดุลการค้าสินค้าเกษตร) อาทิ กระบวนการวิเคราะห์โอกาสทางการค้า ความได้เปรียบในการแข่งขันสินค้าเกษตรของไทย และการรายงานเพื่อประกอบการพิจารณาบริหารความเสี่ยง กระบวนการจับคู่ธุรกิจระหว่างผู้ประกอบการในต่างประเทศและผู้ประกอบการในประเทศ หรือเกษตรกร/สถาบันเกษตรกร เพื่อให้เกิดสัญญาซื้อขายร่วมกัน ตลอดจนกระบวนการสื่อสารพัฒนาผู้ประกอบการหรือเกษตรกรและสถาบันเกษตรกร ให้มีความสามารถดําเนินธุรกรรมเพื่อการส่งออกสินค้าเกษตรตามกฎหมาย และระเบียบทางการค้าของประเทศคู่ค้า เพื่อเป็นแนวทางในการพัฒนาระบบการขับเคลื่อนงานด้านการค้าระหว่างประเทศของกระทรวงเกษตรและสหกรณ์ ในปัจจุบันและอนาคต ต่อไป
ทั้งนี้ ปลัดเกษตรฯ ได้มอบนโยบายให้ทุกหน่วยงานในสังกัดกระทรวงเกษตรฯ เดินหน้าบูรณาการทํางานร่วมกันอย่างเข้มข้น โดยเฉพาะหน่วยงานที่มีกอง/สํานักด้านการต่างประเทศ ให้ร่วมกันหาแนวทางขับเคลื่อนเพื่อผลักดันการส่งออกสินค้าเกษตรไทยให้มากที่สุด รวมทั้งช่วยกันส่งเสริมในเรื่องของการค้าระหว่างประเทศให้มีความคล่องตัวและรวดเร็ว เชื่อมโยงการทํางานร่วมกับทูตเกษตร ทั้ง 11 แห่ง ได้แก่ สํานักงานที่ปรึกษาการเกษตรต่างประเทศ ประจํากรุงโรม, กรุงวอชิงตัน ดี.ซี., สหภาพยุโรป, กรุงปักกิ่ง, กรุงแคนเบอร์รา, กรุงโตเกียว และฝ่ายเกษตร ประจําสถานเอกอัครราชทูต ณ กรุงจาการ์ตา, กรุงมอสโก ฝ่ายเกษตร ประจําสถานกงสุลใหญ่ ณ นครกว่างโจว, นครลอสแอนเจลิส, และนครเซี่ยงไฮ้ ตลอดจนประสานงานกับภาครัฐ ภาคเอกชน เพื่อให้เกิดการค้าขายที่เป็นประโยชน์กับเกษตรกร สําหรับโครงการต่าง ๆ ที่ได้ขับเคลื่อนไปแล้วนั้น ขอให้ทุกฝ่ายมุ่งมั่นลงมือปฏิบัติให้เกิดเป็นรูปธรรม ชัดเจน.
รัฐบาลไทย-ข่าวทำเนียบรัฐบาล-ส่งเสริมลงทุน “เชื่อม EEC – นครเซี่ยงไฮ้” พัฒนาอุตสาหกรรมแห่งอนาคต
วันศุกร์ที่ 19 พฤษภาคม 2566
ส่งเสริมลงทุน “เชื่อม EEC – นครเซี่ยงไฮ้” พัฒนาอุตสาหกรรมแห่งอนาคต
.....
คณะกรรมการส่งเสริมการลงทุน (BOI) เดินหน้าเชื่อมโยงพื้นที่เขตพัฒนาพิเศษภาคตะวันออก หรือ EEC เข้ากับเขตพิเศษหลินกัง นครเซี่ยงไฮ้ ซึ่งจีนผลักดันการลงทุนในอุตสาหกรรมสมัยใหม่ เช่น อุตสาหกรรมดิจิทัล สุขภาพและการแพทย์ อิเล็กทรอนิกส์อัจฉริยะ และยานยนต์ไฟฟ้า สอดคล้องกับแนวทางการพัฒนาอุตสาหกรรมเป้าหมายของไทย
.
ปัจจุบัน BOI ตั้งสํานักงานส่งเสริมการลงทุนในจีน 3 แห่ง ได้แก่ เซี่ยงไฮ้ ปักกิ่ง และกว่างโจว เพื่อขยายโอกาส เชื่อมโยงการลงทุนระหว่าง 2 ประเทศ ร่วมกันพัฒนาคลัสเตอร์อุตสาหกรรมแห่งอนาคต โดยประเทศไทยเป็นที่สนใจของนักลงทุนชาวจีน เพราะมีทําเลที่ตั้งซึ่งสามารถเชื่อมโยงกับภูมิภาค มีระบบขนส่งและโลจิสติกส์ที่มีประสิทธิภาพ มีความพร้อมด้านโครงสร้างพื้นฐาน และนิคมอุตสาหกรรมที่มีคุณภาพ
.
อ่านเพิ่มเติม คลิก >> https://www.thaigov.go.th/news/contents/details/68283
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
มั่นใจจัดสรรน้ําฤดูแล้งปี 65/66 เป็นไปตามแผน พร้อมเดินหน้ารับมือฤดูฝนปี 66 เน้นเก็บกักน้ําสู้เอลนีโญ
!ปักหมุด “ตู้เลิฟปัง รักปลอดภัย” ช่องทางบริการถุงยางอนามัยฟรี สิทธิบัตรทอง
ครม. อนุมัติหลักการให้ความช่วยเหลือด้านมนุษยธรรมแก่เมียนมา จากอิทธิพลพายุไซโคลน โมคา
เคาะ! กรุงเทพฯ – ชลบุรี - สงขลา เจ้าภาพซีเกมส์ ครั้งที่ 33 และ นครราชสีมา เจ้าภาพอาเซียนพาราเกมส์ ครั้งที่ 13
รัฐบาลไทย-ข่าวทำเนียบรัฐบาล-ปลัด สธ. หารือเตรียมจัดประชุม PMAC 2024 ภูมิรัฐศาสตร์ ความเสมอภาคทางสุขภาพในยุคความขัดแย้ง
วันศุกร์ที่ 19 พฤษภาคม 2566
ปลัด สธ. หารือเตรียมจัดประชุม PMAC 2024 ภูมิรัฐศาสตร์ ความเสมอภาคทางสุขภาพในยุคความขัดแย้ง
ปลัดกระทรวงสาธารณสุข ร่วมประชุมเตรียมการจัดประชุมวิชาการนานาชาติรางวัลสมเด็จเจ้าฟ้ามหิดล PMAC 2024 ร่วมกับคณะกรรมการจัดประชุมฯ และหน่วยงานระหว่างประเทศ ที่เมืองมงเทรอ สมาพันธรัฐสวิส โดยกําหนดรูปแบบการประชุมหัวข้อย่อย และกิจกรรมคู่ขนาน
ปลัดกระทรวงสาธารณสุข ร่วมประชุมเตรียมการจัดประชุมวิชาการนานาชาติรางวัลสมเด็จเจ้าฟ้ามหิดล PMAC 2024 ร่วมกับคณะกรรมการจัดประชุมฯ และหน่วยงานระหว่างประเทศ ที่เมืองมงเทรอ สมาพันธรัฐสวิส โดยกําหนดรูปแบบการประชุมหัวข้อย่อย และกิจกรรมคู่ขนาน ภายใต้หัวข้อหลัก “ภูมิรัฐศาสตร์ ความเสมอภาคทางสุขภาพในยุคขัดแย้ง” มุ่งเป้าเป็นศูนย์กลางวิชาการด้านการแพทย์และสาธารณสุข เพื่อแก้ปัญหาสุขภาพระดับโลก
วันนี้ (19 พฤษภาคม 2566) ที่เมืองมงเทรอ สมาพันธรัฐสวิส นพ.โอภาส การย์กวินพงศ์ ปลัดกระทรวงสาธารณสุข ในฐานะคณะกรรมการมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ กล่าวว่า เมื่อวันที่18 พฤษภาคมที่ผ่านมา ตนพร้อมด้วย ดร.ภญ.วลัยพร พัชรนฤมล ผู้อํานวยการกองการต่างประเทศ สํานักงานปลัด กระทรวงสาธารณสุข ได้เป็นผู้แทนกระทรวงสาธารณสุขเข้าร่วมการประชุมเตรียมการครั้งที่ 3 สําหรับการจัดประชุมวิชาการนานาชาติรางวัลสมเด็จเจ้าฟ้ามหิดล ประจําปี 2567 (Prince Mahidol Award Conference: PMAC 2024) ร่วมกับคณะกรรมการจัดประชุมวิชาการนานาชาติประจําปีรางวัลสมเด็จเจ้าฟ้ามหิดล อาทิ คณะแพทยศาสตร์ศิริราชพยาบาล มหาวิทยาลัยมหิดล คณะแพทยศาสตร์โรงพยาบาลรามาธิบดี มหาวิทยาลัยมหิดล สํานักงานหลักประกันสุขภาพแห่งชาติ และผู้แทนจากหน่วยงานต่างประเทศที่ร่วมจัดประชุม PMAC 2024 เช่น องค์การอนามัยโลก ธนาคารโลก องค์การเพื่อการพัฒนาระหว่างประเทศของสหรัฐอเมริกา (USAID) องค์การความร่วมมือระหว่างประเทศของญี่ปุ่น (JICA) The Rockefeller Foundation และ Chatham House เป็นต้น
นพ.โอภาสกล่าวต่อว่า การประชุม PMAC มีกําหนดจัดขึ้นเป็นประจําทุกปี เพื่อเผยแพร่ชื่อเสียงเกียรติคุณของรางวัลสมเด็จเจ้าฟ้ามหิดลให้เป็นที่รู้จักอย่างกว้างขวางในระดับสากลอย่างต่อเนื่อง และเพื่อให้ประเทศไทยได้รับการยอมรับให้เป็นศูนย์กลางความเป็นเลิศทางวิชาการด้านการแพทย์และสาธารณสุขแห่งหนึ่งของโลก อีกทั้งเพื่อให้การประชุมเกิดผลกระทบในการพัฒนาและแก้ไขปัญหาสุขภาพระดับโลกอย่างแท้จริง โดยการประชุม PMAC 2024 จะจัดขึ้นวันที่ 22-27 มกราคม 2567 ในหัวข้อหลัก “ภูมิรัฐศาสตร์ และความเสมอภาคทางสุขภาพในยุคแห่งความขัดแย้ง” (Geopolitics and Health Equity in an Era of Polycrises) ซึ่งการประชุมเตรียมการครั้งที่ 3 นี้ เป็นการหารือเกี่ยวกับรูปแบบและการจัดประชุมหัวข้อย่อยต่างๆ รวมทั้งพิจารณากิจกรรมคู่ขนานในระหว่างการประชุม PMAC 2024
******************************************** 19 พฤษภาคม 2566
รัฐบาลไทย-ข่าวทำเนียบรัฐบาล-สถาบันการบินพลเรือน ยกระดับมาตรฐานของหน่วยซ่อมอากาศยาน ด้วยการผ่านการตรวจสอบจากสำนักงานการบินพลเรือนแห่งประเทศไทย พร้อมเข้ารับมอบใบรับรองหน่วยซ่อมใหม่
วันศุกร์ที่ 19 พฤษภาคม 2566
สถาบันการบินพลเรือน ยกระดับมาตรฐานของหน่วยซ่อมอากาศยาน ด้วยการผ่านการตรวจสอบจากสํานักงานการบินพลเรือนแห่งประเทศไทย พร้อมเข้ารับมอบใบรับรองหน่วยซ่อมใหม่
...
สถาบันการบินพลเรือน (สบพ.) รัฐวิสาหกิจสังกัดกระทรวงคมนาคม สถาบันเฉพาะทางด้านการบินแห่งเดียวของประเทศไทย ที่ได้รับการรับรองจากองค์การการบินพลเรือนระหว่างประเทศ (International Civil Aviation Organization: ICAO) ในฐานะสมาชิกระดับ Regional Centres of Excellence (RTCEs) โครงการ ICAO TRAINAIR PLUS ได้ยกระดับมาตรฐานของหน่วยซ่อมอากาศยาน ศูนย์ฝึกการบิน สถาบันการบินพลเรือน ด้วยการผ่านการตรวจสอบของคณะผู้ตรวจประเมินของสํานักงานการบินพลเรือนแห่งประเทศไทย (กพท.) ในขั้นตอนที่ 4 การตรวจสอบการปฏิบัติการ (Demonstration and Inspection Phase) ซึ่งเป็นไปตามมาตรฐานการซ่อมบํารุงอากาศยานตามที่ได้กําหนดไว้ใน Repair Staion Certificate Requirements-TCAR8 Part145 อย่างครบถ้วนทุกขั้นตอน โดยมี นางสาวภัคณัฏฐ์ มากช่วย ผู้ว่าการสถาบันการบินพลเรือน พร้อมคณะผู้บริหาร คณาจารย์ และพนักงาน ร่วมเข้ารับมอบใบรับรองหน่วยซ่อมใหม่ (Repair Station Re-certification) จากนายสุทธิพงษ์ คงพูล ผู้อํานวยการสํานักงานการบินพลเรือนแห่งประเทศไทย เมื่อวันที่ 19 พฤษภาคม 2566 ณ สบพ. กรุงเทพฯ
โดย หน่วยซ่อมบํารุงอากาศยาน ศูนย์ฝึกการบิน สถาบันการบินพลเรือน ได้รับใบอนุญาตที่ผ่านการรับรองตามประกาศสํานักงานการบินพลเรือนแห่งประเทศไทย ครั้งแรก เมื่อปี พ.ศ. 2529 และยังคงรักษาสถานภาพมาถึง ณ ปัจจุบัน นับเป็นที่เรื่องน่ายินดีและนําความภาคภูมิใจ ในฐานะที่เป็นสถาบันหลักในการผลิตและพัฒนาบุคลากรการบินของประเทศ ทั้งนี้ เพื่อตอกย้ําความสําเร็จของการพัฒนามาตรฐานของหน่วยซ่อมบํารุงอากาศยาน ดังกล่าว สถาบันการบินพลเรือน จะยังคงมุ่งมั่นพัฒนา และเพิ่มขีดความสามารถในการซ่อมอากาศยานให้เทียบเท่าในระดับสากล ตลอดจนคงไว้ซึ่งมาตรฐานและความปลอดภัยในการซ่อมอากาศยาน ตามที่สํานักงานการบินพลเรือนได้กําหนดไว้ต่อไป
รัฐบาลไทย-ข่าวทำเนียบรัฐบาล-​“แรงงานพันธุ์ดี” โดนใจ ลูกจ้าง นายจ้าง สถานประกอบกิจการแห่เข้าร่วม
วันศุกร์ที่ 19 พฤษภาคม 2566
19/05/2566
​“แรงงานพันธุ์ดี” โดนใจ ลูกจ้าง นายจ้าง สถานประกอบกิจการแห่เข้าร่วม
กระทรวงแรงงาน เผยโครงการ “แรงงานพันธุ์ดี ตามวิถีเศรษฐกิจพอเพียง” มีสถานประกอบกิจการให้ความสนใจเข้าร่วมแล้วกว่า 700 แห่งทั่วประเทศ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า หลังจากกระทรวงแรงงานโดยกรมสวัสดิการและคุ้มครองแรงงานได้ดําเนินโครงการ “แรงงานพันธุ์ดี ตามวิถีเศรษฐกิจพอเพียง” เพื่อให้นายจ้าง สถานประกอบกิจการ และลูกจ้าง น้อมนําแนวพระราชดําริเกษตรทฤษฎีใหม่ มาใช้เป็นแนวทางหลักในการดําเนินชีวิต ใช้ทรัพยากรที่มีอยู่ให้เกิดประโยชน์ ได้แก่ ที่ดิน หรือพื้นที่บริเวณสถานประกอบกิจการ เพาะปลูกพืชสวนครัว พืชผลทางการเกษตร หรือเลี้ยงสัตว์ และนําผลผลิตมาใช้สําหรับบริโภคเพื่อช่วยลดค่าใช้จ่ายในการครองชีพ และนําผลผลิตที่เหลือจากการบริโภคไปจําหน่ายในชุมชนเพื่อเพิ่มรายได้ ภายใต้สถานการณ์วิกฤตทางเศรษฐกิจ สังคม เป็นการส่งเสริมคุณภาพชีวิตที่ดีของลูกจ้างอย่างยั่งยืน โดยตั้งแต่ปี พ.ศ. 2564 – 2565 มีสถานประกอบกิจการเข้าร่วมโครงการแล้ว 402 แห่ง และยังดําเนินโครงการมาอย่างต่อเนื่อง ปัจจุบันมีสถานประกอบกิจการเข้าร่วม 755 แห่งทั่วประเทศ และคาดว่าภายในสิ้นปีงบประมาณ พ.ศ. 2566 จะมีสถานประกอบกิจการเข้าร่วมโครงการ 1,000 แห่ง ซึ่งผมมุ่งหวังว่าโครงการนี้จะเป็นรากฐานสําคัญในการส่งเสริมและพัฒนาทรัพยากรมนุษย์ของประเทศให้มีประสิทธิภาพยิ่งขึ้น และเกิดเป็นประโยชน์สูงสุดแก่ตัวบุคลากร ส่งเสริมให้นายจ้าง-ลูกจ้างมีกิจกรรมทําร่วมกัน เสริมทักษะการเรียนรู้ เพิ่มรายได้ รวมถึงสร้างงาน สร้างโอกาสการสร้างงาน สร้างอาชีพ และส่งเสริมคุณภาพชีวิตที่ดี ตามวิถีเศรษฐกิจพอเพียงอย่างยั่งยืน
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในปีงบประมาณ พ.ศ. 2566 กรมได้ตั้งเป้าหมายการดําเนินโครงการดังกล่าว 600 แห่งทั่วประเทศ ณ วันที่ 19 พฤษภาคม 2566 มีสถานประกอบกิจการเข้าร่วมโครงการแล้ว 353 แห่ง ลูกจ้างที่ได้รับประโยชน์ 35,749 คน คิดเป็นมูลค่า 13,037,307 บาท ซึ่งเป็นไปตามเป้าหมายที่คาดหวังไว้ หากนายจ้าง สถานประกอบกิจการใดสนใจเข้าร่วมโครงการข้างต้น สามารถขอรายละเอียดเพิ่มเติมได้ที่ กองสวัสดิการแรงงาน โทร. 0 2660 2177 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 4/2566
วันศุกร์ที่ 19 พฤษภาคม 2566
กระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 4/2566
กระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 4/2566
นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 4/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ทั้งนี้ ที่ประชุมได้หารือและพิจารณาในประเด็น ดังนี้
1. หลักการการดําเนินการกับน้ําตาลทรายภายใต้โควตาสหรัฐอเมริกา
2. การบริหารการนําเข้าสินค้าน้ําตาลทรายตามความตกลงการเกษตร ภายใต้องค์การการค้าโลก (WTO) ปี 2567-2569
3. การบริหารการนําเข้าสินค้าน้ําตาลทรายตามความตกลงภายใต้ 3 กรอบความตกลง
4. การกําหนดปริมาณน้ําตาลทรายที่ให้โรงงานผลิตในฤดูการผลิตปี ๒๕๖๕/๒๕๖๖ (บัญชีจัดสรรปริมาณน้ําตาลทรายขั้นสุดท้าย)
5. (ร่าง) ยุทธศาสตร์การบริหารจัดการอุตสาหกรรมอ้อยและน้ําตาลทรายปี 2566 – 2570
รัฐบาลไทย-ข่าวทำเนียบรัฐบาล-แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
วันศุกร์ที่ 19 พฤษภาคม 2566
แจ้ง ปชช. ตรวจสอบค่าไฟฟ้า เดือน พ.ค.66 หากยังไม่ได้ส่วนลด จะคืนให้ในเดือนถัดไป
.....
การไฟฟ้านครหลวง (MEA) แจ้งประชาชน ที่ได้รับใบแจ้งค่าไฟฟ้า เดือน พ.ค.66 ที่จดหน่วยและส่งใบแจ้งในวันที่ 14 – 17 พ.ค.66 โดยยังไม่มีส่วนลดค่าไฟฟ้า ตามมาตรการบรรเทาผลกระทบภาระค่าไฟฟ้าประชาชน สําหรับผู้ใช้ไฟบ้านไม่เกิน 300 หน่วย/เดือน และส่วนลด 150 บาทต่อรายสําหรับบ้านอยู่อาศัยที่ใช้ไฟฟ้าไม่เกิน 500 หน่วย/เดือน สามารถตรวจสอบยอดค่าไฟฟ้าที่ปรับปรุงแล้วได้ที่ แอปพลิเคชัน MEA Smart life หรือที่ทําการ MEA ทั้ง 18 เขต แต่หากชําระค่าไฟฟ้าตามบิลไปแล้วจะได้รับส่วนลดคืนให้ในเดือนถัดไป
.
สําหรับ กรณีที่มีประชาชนได้รับข้อความแอบอ้างหน่วยงาน MEA หรือการไฟฟ้านครหลวง หลอกเก็บค่าบริการต่างๆ นอกสถานที่ทําการ หรือผ่านระบบออนไลน์ ขอประชาชนอย่าหลงเชื่อ โดย MEA ยืนยันว่าจะไม่ส่ง SMS ให้บุคคลทั่วไป ยกเว้นผู้กําลังทําธุรกรรมกับ MEA หรือรับบริการ MEA e-Bill อยู่เท่านั้น และไม่มีนโยบายให้พนักงาน หรือตัวแทน รับชําระค่าบริการใดๆ นอกสถานที่ทําการของ MEA
.
ประชาชนที่มีข้อสงสัย สอบถามข้อมูลค่าไฟฟ้าได้ที่ ไลน์ : @meathailand หรือ MEA Call Center โทร.1130 ตลอด 24 ชั่วโมง
.
อ่านเพิ่มเติม คลิก >>https://www.thaigov.go.th/news/contents/details/68334
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาล แนะประชาชนใช้สิทธิบัตรทอง แล้วได้รับความเสียหายจากการรักษาพยาบาล มีสิทธิได้รับเงินช่วยเหลือเบื้องต้น
วันศุกร์ที่ 19 พฤษภาคม 2566
19/05/2566
รองโฆษกรัฐบาล แนะประชาชนใช้สิทธิบัตรทอง แล้วได้รับความเสียหายจากการรักษาพยาบาล มีสิทธิได้รับเงินช่วยเหลือเบื้องต้น
รองโฆษกรัฐบาล แนะประชาชนใช้สิทธิบัตรทอง แล้วได้รับความเสียหายจากการรักษาพยาบาล มีสิทธิได้รับเงินช่วยเหลือเบื้องต้น
วันที่ 19 พฤษภาคม 2566 นางสาวรัชดา ธนาดิเรก รองโฆษก ประจําสํานักนายกรัฐมนตรี เปิดเผยว่า รัฐบาลให้ความสําคัญกับการดูแลสุขภาพประชาชนและการเข้าถึงบริการภาครัฐอย่างมีประสิทธิภาพ เพิ่มสิทธิประโยชน์ เพิ่มคุณภาพและบริการ จากผลสํารวจของสํานักงานหลักประกันสุขภาพแห่งชาติ (สปสช. ) พบว่า สร้างความพึงพอใจให้กับประชาชนเป็นอย่างมาก ได้รับการตอบรับจากประชาชนเป็นอย่างดี ระบุนโยบายมีประโยชน์ เพิ่มความสะดวกรับบริการ
นางสาวรัชดา กล่าวว่า นอกจากการให้บริการด้านสาธารณสุขแล้ว ผู้มีสิทธิบัตรทอง (บัตร 30 บาท) หากใช้สิทธิบัตรทอง แล้วได้รับความเสียหายจากการรักษาพยาบาลซึ่งไม่ใช่เป็นพยาธิสภาพของโรคหรือเหตุแทรกซ้อนของโรค มีสิทธิได้รับเงินช่วยเหลือเบื้องต้น ตามมาตรา 41 พ.ร.บ.หลักประกันสุขภาพแห่งชาติ พ.ศ.2545 โดยผู้ที่ได้รับความเสียหายหรือทายาทหรือผู้อุปการะหรือหน่วยบริการที่ให้บริการต้องยื่นคําร้องภายใน 2 ปี นับตั้งแต่วันที่ทราบความเสียหาย
ประเภทและอัตราการช่วยเหลือเบื้องต้น มีดังนี้
ประเภทที่ 1 เสียชีวิต/ทุพพลภาพถาวร (240,000-400,000)
ประเภทที่ 2 พิการหรือสูญเสียอวัยวะ (100,000-240,000)
ประเภทที่ 3 บาดเจ็บหรือเจ็บป่วยต่อเนื่อง (ไม่เกิน 100,000 บาท)
การเขียนคําร้องต้องมีสาระสําคัญ ดังนี้1.ชื่อ-นามสกุล ผู้รับบริการที่ได้รับความเสียหาย2.ความเสียหายที่เกิดขึ้นจากการรักษาพยาบาล3.ชื่อของหน่วยบริการที่ให้การรักษาพยาบาล4.วันที่เข้ารับการรักษาพยาบาล และวันที่ทราบถึงความเสียหายที่เกิดขึ้น5.สถานที่ที่สามารถติดต่อผู้รับบริการที่ได้รับความเสียหายได้โดยสะดวก6.ระบุภาระที่ผู้รับบริการจะต้องรับผิดชอบ
หลักฐานประกอบคําร้องของผู้ได้รับความเสียหาย ได้แก่ บัตรประจําตัวประชาชน หรือสูติบัตร หนังสือมอบอํานาจ (กรณีมีการมอบอํานาจ) เอกสารหรือหลักฐานที่แสดงรายละเอียดข้อมูลที่อาจเป็นประโยชน์ประกอบการพิจารณา
สถานที่ยื่นคําร้อง•  หน่วยบริการในระบบหลักประกันสุขภาพแห่งชาติ•  สํานักงานสาธารณสุขจังหวัด (ในจังหวัดที่เกิดเหตุ) หรือ สํานักงานหลักประกันสุขภาพแห่งชาติ เขต 1-13•  หน่วยรับเรื่องร้องเรียนอื่นที่เป็นอิสระจากผู้ถูกร้องเรียน ตามมาตรา 50(5) “ศูนย์สิทธิบัตรทอง”•  สํานักงานหลักประกันสุขภาพแห่งชาติ ชั้น 2 อาคารบี ศูนย์ราชการเฉลิมพระเกียรติฯ ถนนแจ้งวัฒนะ หลักสี่ กรุงเทพมหานคร •  สอบถามเพิ่มเติมที่ “สายด่วน สปสช.โทร1330”
รัฐบาลไทย-ข่าวทำเนียบรัฐบาล-กรมทางหลวง บูรณะปรับปรุง ทล.2 สายบ้านห้วยหินลาด - อำเภอโนนสะอาด ระยะทาง 30 กิโลเมตร แล้วเสร็จ เพิ่มประสิทธิภาพการคมนาคมขนส่งภาคอีสานเชื่อม สปป.ลาว
วันศุกร์ที่ 19 พฤษภาคม 2566
กรมทางหลวง บูรณะปรับปรุง ทล.2 สายบ้านห้วยหินลาด - อําเภอโนนสะอาด ระยะทาง 30 กิโลเมตร แล้วเสร็จ เพิ่มประสิทธิภาพการคมนาคมขนส่งภาคอีสานเชื่อม สปป.ลาว
...
กรมทางหลวง บูรณะปรับปรุง ทล.2 สายบ้านห้วยหินลาด - อําเภอโนนสะอาด ระยะทาง 30 กิโลเมตร แล้วเสร็จ เพิ่มประสิทธิภาพการคมนาคมขนส่งภาคอีสานเชื่อม สปป.ลาว
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินโครงการก่อสร้างทางหลวงหมายเลข 2 สายบ้านห้วยหินลาด - อําเภอโนนสะอาด จังหวัดขอนแก่น รวมระยะทาง 30 กิโลเมตร แล้วเสร็จ เพิ่มประสิทธิภาพการคมนาคมขนส่งภาคอีสาน รองรับการขยายตัวทางเศรษฐกิจและการค้าระหว่างภูมิภาค ได้แก่ จังหวัดขอนแก่น อุดรธานี หนองคาย เชื่อมไปสู่ สปป.ลาว
นายสราวุธ ทรงศิวิไล อธิบดีกรมทางหลวง เปิดเผยว่า ทางหลวงหมายเลข 2 หรือ ถนนมิตรภาพ มีความยาวทั้งหมดประมาณ 496 กิโลเมตร จุดเริ่มต้นที่จังหวัดสระบุรีและสิ้นสุดที่จังหวัดหนองคาย ปัจจุบันพบว่า สภาพการจราจรในเส้นทางมีปริมาณหนาแน่น เฉลี่ย 27,805 คัน/วัน เป็นรถบรรทุกหนัก 37.23% ทําให้ทางหลวงเกิดความเสียหาย จําเป็นต้องบูรณะปรับปรุงและพัฒนาแนวเส้นทางเพื่อให้สามารถรองรับการพัฒนาทางเศรษฐกิจและการค้าระหว่างภูมิภาค ทล. เล็งเห็นความสําคัญจึงดําเนินการก่อสร้างทางหลวงหมายเลข 2 สายบ้านห้วยหินลาด - อําเภอโนนสะอาด จังหวัดขอนแก่น ระหว่าง กม. ที่ 365+027 ตั้งแต่บริเวณใกล้ทางเข้าเขื่อนอุบลรัตน์ อําเภออุบลรัตน์ จังหวัดขอนแก่น ถึง กม. ที่ 395+027 บริเวณหน้าโรงเรียนโนนสะอาดพิทยาสรรค์ อําเภอโนนสะอาด จังหวัดอุดรธานี รวมระยะทาง 30 กิโลเมตร ก่อสร้างเป็นมาตรฐานชั้นทางพิเศษขนาด 4 ช่องจราจร (ไป - กลับ) ผิวทางคอนกรีตหนา 28 เซนติเมตร ช่องจราจรกว้างช่องละ 3.50 เมตร ไหล่ทางด้านในกว้าง 1.50 เมตร ไหล่ทางด้านนอกกว้าง 2.50 เมตร และบริเวณทางหลวงผ่านย่านชุมชนได้ขยายช่องจราจรแบบเต็มเขตทาง มีทางเท้า ระบบระบายน้ํา ติดตั้งป้ายจราจร และไฟส่องสว่างเพื่อเพิ่มความปลอดภัย ใช้งบประมาณในการก่อสร้าง 870,271,200 บาท
ทั้งนี้ เมื่อโครงการก่อสร้างแล้วเสร็จจะเพิ่มขีดความสามารถในการรองรับปริมาณการจราจร และการขนส่งที่เพิ่มขึ้น รวมทั้งระบายการจราจรในเส้นทางได้อย่างมีประสิทธิภาพ ลดอุบัติเหตุ ประชาชนสามารถเดินทางได้อย่างสะดวก รวดเร็ว และปลอดภัยยิ่งขึ้น ตามแผนงานบูรณาการพัฒนาด้านคมนาคมและระบบโลจิสติกส์กิจกรรมเพิ่มประสิทธิภาพการให้บริการของทางหลวงสายหลัก ทล. ขอความร่วมมือประชาชนโปรดใช้ความระมัดระวังในการใช้เส้นทาง หากต้องการสอบถามสภาพเส้นทางจราจรหรือขอความช่วยเหลือต่าง ๆ สามารถติดต่อได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทราย ครั้งที่ 1/2566
วันศุกร์ที่ 19 พฤษภาคม 2566
รองปลัดกระทรวงเกษตรและสหกรณ์เป็นประธานการประชุมคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทราย ครั้งที่ 1/2566
ประชุมคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทราย ครั้งที่ 1/2566
วันศุกร์ที่ 19 พฤษภาคม 2566 ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมคณะกรรมการอนุสัญญาสหประชาชาติว่าด้วยการต่อต้านการแปรสภาพเป็นทะเลทราย ครั้งที่ 1/2566 โดยมีผู้แทนจากกรมพัฒนาที่ดิน สํานักงานการปฏิรูปที่ดินเพื่อเกษตรกรรม สํานักงานคณะกรรมการนโยบายที่ดินแห่งชาติ สํานักงานทรัพยากรน้ําแห่งชาติ สํานักงานนโยบายและแผนทรัพยากรธรรมชาติและสิ่งแวดล้อม กรมอุทยานแห่งชาติ สัตว์ป่า และพันธุ์พืช กรมป่าไม้ และหน่วยงานอื่นที่เกี่ยวข้อง เข้าร่วมประชุม ณ ห้องประชุม 134 ชั้น 3 กระทรวงเกษตรและสหกรณ์ โดยสรุปผลการประชุม ดังนี้
1. ที่ประชุมมีมติรับทราบรายงานสถานการณ์และความเชื่อมโยงของอนุสัญญา UNCCD กับการดําเนินงานของประเทศไทย ซึ่งประเทศไทยได้เข้าเป็นสมาชิกอนุสัญญา UNCCD โดยสมบูรณ์เมื่อวันที่ 5 มิถุนายน 2544 จากประเทศสมาชิกทั้งหมด 197 ประเทศ ซึ่งประเทศไทยได้เข้าร่วมเป็นสมาชิกในลําดับที่ 174 โดยกรมพัฒนาที่ดินทําหน้าที่รับผิดชอบ ในฐานะหน่วยงานผู้ประสานงานระดับชาติ (National Focal Agency) เพื่อเป็นศูนย์กลางการประสานความร่วมมือภายในและระหว่างประเทศ ในการพัฒนาการต่อต้านความเสื่อมโทรมของที่ดิน การบรรเทาภัยแล้งและแก้ไขปัญหาความยากจน
2. ที่ประชุมมีมติรับทราบผลการขับเคลื่อนการจัดทําเป้าหมายและตัวชี้วัดความสมดุลของการจัดการทรัพยากรที่ดิน (LDN) และรายงานการจัดทําฐานข้อมูลระดับพื้นที่ตั่งแต่ พ.ศ. 2564 – 2566 ได้แก่ 1) การเปลี่ยนแปลงการใช้ที่ดิน (Land Use Change: LUC ) 2) ผลิตภาพของที่ดิน (LandProductivity: LP) และ 3) การสะสมอินทรีย์คาร์บอนในดิน (Soil Organic Carbon Stock: SOC Stock)
3. ที่ประชุมมีมติรับทราบผลการประชุมรัฐภาคี COP 15 ได้แก่ 1) การร่วมกันพัฒนาที่ยั่งยืนในบริบทที่เกี่ยวข้องกับอนุสัญญาสหประชาชาติว่าด้วยการต่อต้านการแปรสภาพเป็นทะเลทราย 2) การติดตามการประเมินผลการดําเนินงานในช่วงกลางของแผนยุทธศาสตร์ของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย ปี 2561 - 2573 3) การพัฒนาการดําเนินงานความสมดุลของการจัดการทรัพยากรที่ดินและการพัฒนาวิชาการ นโยบาย และการเผยแพร่ความรู้ 4) แผนการดําเนินงานของอนุสัญญา ระยะเวลา 4 ปี (พ.ศ. 2565 - 2568) และ 5) การพัฒนากระบวนการสื่อสารข้อมูล คุณภาพและรูปแบบของรายงานที่จะเสนอต่อที่ประชุมรัฐภาคีอนุสัญญาสหประชาชาติว่าด้วยการต่อต้านการแปรสภาพเป็นทะเลทราย
4. ที่ประชุมมีมติเห็นชอบแนวทางการจัดประชุมเชิงปฏิบัติการเพื่อจัดทําแผนปฏิบัติการแห่งชาติของอนุสัญญาสหประชาชาติว่าด้วยการต่อต้านการแปรสภาพเป็นทะเลทราย พ.ศ. 2566 – 2573 และกําหนดจัดการประชุม จํานวน 3 ครั้ง ระหว่างเดือนมิถุนายน - สิงหาคม 2566 โดยมี รศ.ดร.วิษณุ อรรถวานิช รองผู้อํานวยการศูนย์วิจัยเศรษฐศาสตร์ประยุกต์ คณะเศรษฐศาสตร์ มหาวิทยาลัยเกษตรศาสตร์
เป็นผู้ดําเนินการ
5. ที่ประชุมมีมติเห็นชอบการจัดงานกิจกรรมวันทะเลทรายและภัยแล้งโลก ปีงบประมาณ 2566 โดยมีกรอบการจัดงานในเรื่องการส่งเสริมสิทธิสตรีต่อการจัดการที่ดินอย่างยั่งยืน “Her Land Her Right”
รัฐบาลไทย-ข่าวทำเนียบรัฐบาล-ก.อุตฯ บันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันศุกร์ที่ 19 พฤษภาคม 2566
19/05/2566
ก.อุตฯ บันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
กระทรวงอุตสาหกรรมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
เมื่อวันที่ 18 พฤษภาคม 2566 นายณัฐพล รังสิตพล ปลัดกระทรวงอุตสาหกรรม พร้อมด้วยนางสาวณัฏฐิญา เนตยสุภา นายสุรพล ชามาตย์ นายเอกภัทร วังสุวรรณ รองปลัดกระทรวงอุตสาหกรรม นายวิษณุ ทับเที่ยงหัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ และนายภานุวัฒน์ ตริยางกูรศรี เลขาธิการคณะกรรมการอ้อยและน้ําตาลทราย ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย กรมประชาสัมพันธ์ ถนนวิภาวดีรังสิต
โดยปลัดกระทรวงอุตสาหกรรม ได้กล่าวถวายพระพร ดังนี้
เฉลิมพระชน มพรรษา องค์ราชินี
จรัสศรี เกริกเกียรติไกร ไผทสยาม
ราษฎร์จงรัก พระเมตตา เลื่องพระนาม
จริยวัตร งดงาม ล้ํากรุณา
ทรงมุ่งมั่น ทรงงานเพื่อ เกื้อผองชน
การกุศล ศิลปาชีพ การศึกษา
ทรงสืบสาน งานศิลป์ ถิ่นพารา
ศาสนา ทรงธํารง คู่คงไทย
ทรงส่งเสริม อุตสา หกรรมถิ่น
หัตถศิลป์ หัตถกรรม นําสมัย
ทรงรักษา แลต่อยอด ศิลปะไทย
วัฒนธรรม ทรงใส่ใจ ชื่นในประชา
ขออํานาจ สิ่งศักดิ์สิทธิ์ นิมิตรดล
ศุภมงคล เฉลิมพระชน มพรรษา
พรสัมฤทธิ์ พระประสงค์ ทรงศรัทธา
น้อมชีวา รวมดวงใจ ถวายพระพร
ด้วยเกล้าด้วยกระหม่อม
ข้าพระพุทธเจ้า นายณัฐพล รังสิตพล
ปลัดกระทรวงอุตสาหกรรม
พร้อมด้วยผู้บริหาร ข้าราชการ และพนักงาน กระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.สุชาติ ห่วงลูกจ้างไพโอเนียร์ถูกเลิกจ้าง สั่งหน่วยงานในสังกัดดูแลช่วยเหลือสิทธิแรงงานทุกมิติ
วันศุกร์ที่ 19 พฤษภาคม 2566
19/05/2566
รมว.สุชาติ ห่วงลูกจ้างไพโอเนียร์ถูกเลิกจ้าง สั่งหน่วยงานในสังกัดดูแลช่วยเหลือสิทธิแรงงานทุกมิติ
รมว.สุชาติ ห่วงลูกจ้างไพโอเนียร์ถูกเลิกจ้าง สั่งหน่วยงานในสังกัดดูแลช่วยเหลือสิทธิแรงงานทุกมิติ
เมื่อวันที่ 19 พฤษภาคม 2566 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีบริษัท ไพโอเนียร์ แมนูแฟคเจอริ่ง (ประเทศไทย) จํากัด จ.พระนครศรีอยุธยา ประกาศเลิกจ้างลูกจ้างจํานวน 411 คนว่า ในเรื่องนี้ผมมีความห่วงใยลูกจ้างทุกรายและได้สั่งการให้กรมสวัสดิการและคุ้มครองแรงงานประสานหน่วยงานในสังกัดกระทรวงแรงงานจังหวัดพระนครศรีอยุธยาเข้าไปตรวจสอบข้อเท็จจริงและให้ความช่วยเหลือคุ้มครองดูแลสิทธิประโยชน์ทั้งด้านประกันการว่างงาน หางานใหม่ให้ทํา และความต้องการฝึกอาชีพอย่างเร่งด่วน
นายสุชาติ กล่าวต่อว่า จากรายงานการตรวจสอบข้อเท็จจริงของสํานักงานสวัสดิการและคุ้มครองแรงงานจังหวัดพระนครศรีอยุธยา พบว่า บริษัท ไพโอเนียร์ แมนูแฟคเจอริ่ง (ประเทศไทย) จํากัด มีสํานักงานตั้งอยู่ในนิคมอุตสาหกรรมโรจนะ อ.อุทัย จ.พระนครศรีอยุธยา ประกอบกิจการผลิตชิ้นส่วนและอุปกรณ์เสริมอื่นๆ สําหรับยานยนต์ มีลูกจ้างทั้งหมด 1,549 คน เลิกจ้างลูกจ้าง 411 คน สาเหตุเลิกจ้างเนื่องจากบริษัทประสบปัญหาขาดสภาพคล่องด้านวัตถุดิบขาดแคลนจากบริษัทซัพพลายเออร์ปิดตัวลง ประกอบกับสินค้าของบริษัทฯ ไม่ได้เป็นที่นิยมเหมือนในอดีต ซึ่งนายจ้างได้จ่ายค่าชดเชยและค่าจ้างแทนการบอกล่วงหน้าเป็นเช็คธนาคารให้กับลูกจ้างทุกคน และเงินค่าจ้าง ค่าวันลาพักร้อนนายจ้างจะจ่ายให้ลูกจ้างโดยการโอนเงินผ่านบัญชีธนาคารของลูกจ้างภายในวันนี้ จํานวนทั้งสิ้นประมาณ 97 ล้านบาท
นายสุชาติ กล่าวเพิ่มเติมว่า สําหรับการให้ความช่วยเหลือในส่วนของกระทรวงแรงงาน จากรายงานของสํานักงานสวัสดิการและคุ้มครองแรงงานจังหวัดพระนครศรีอยุธยา พบว่า เบื้องต้นหน่วยงานในสังกัดกระทรวงแรงงานจังหวัดพระนครศรีอยุธยาได้เข้าไปให้ความช่วยเหลือตามภารกิจ สํานักงานสวัสดิการและคุ้มครองแรงงานจังหวัด ได้ส่งพนักงานตรวจแรงงานเข้าไปชี้แจงข้อกฎหมายและสิทธิประโยชน์ต่างๆ ตามกฎหมายคุ้มครองแรงงานให้นายจ้างรับทราบเพื่อจะสามารถปฏิบัติตามกฎหมายได้อย่างถูกต้อง สํานักงานประกันสังคมจังหวัด ชี้แจงอํานวยความสะดวกเกี่ยวกับการขอรับประโยชน์ทดแทนกรณีว่างงานจากกองทุนประกันสังคม สํานักงานจัดหางานจังหวัด ได้แจ้งตําแหน่งงานว่างให้ลูกจ้างที่ต้องการหางานใหม่ทํา และสถาบันพัฒนาฝีมือแรงงาน สอบถามความต้องการเกี่ยวกับการฝึกทักษะทางด้านอาชีพตามความต้องการของลูกจ้าง เป็นต้น
ทั้งนี้ กระทรวงแรงงาน ได้ให้กรมสวัสดิการและคุ้มครองแรงงานเฝ้าติดตามสถานการณ์การจ้างงานของบริษัทฯ อย่างใกล้ชิด หากมีลูกจ้างที่ได้รับผลกระทบถูกเลิกจ้างโดยไม่ได้รับค่าชดเชย ต้องการได้รับการช่วยเหลือ หรือต้องการคําปรึกษาสามารถติดต่อได้ที่สํานักงานสวัสดิการและคุ้มครองแรงงานจังหวัดพระนครศรีอยุธยา หรือโทรสอบถามได้ที่สายด่วนกระทรวงแรงงาน 1506 กด 3 กรมสวัสดิการและคุ้มครองแรงงาน หรือโทร. 1546
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือผู้ประกอบการและพนักงานขับรถโดยสารและรถบรรทุก ปฏิบัติตามข้อกำหนดด้านความปลอดภัยและขับรถด้วยความระมัดระวังช่วงหน้าฝน
วันศุกร์ที่ 19 พฤษภาคม 2566
กรมการขนส่งทางบก ขอความร่วมมือผู้ประกอบการและพนักงานขับรถโดยสารและรถบรรทุก ปฏิบัติตามข้อกําหนดด้านความปลอดภัยและขับรถด้วยความระมัดระวังช่วงหน้าฝน
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ช่วงเดือนพฤษภาคมของทุกปี ประเทศไทยจะเข้าสู่ช่วงฤดูฝน ทําให้การใช้งานรถโดยสารและรถบรรทุกต้องมีความระมัดระวังเพิ่มมากขึ้น เนื่องจากสภาพถนนเปียกลื่นรวมถึงทัศนวิสัยในการมองเห็นไม่ชัดเจนขณะขับรถและบางพื้นที่มีน้ําท่วมขัง ซึ่งอาจเกิดอุบัติเหตุได้หากพนักงานขับรถขับขี่ด้วยความประมาท และตัวรถมีสภาพไม่พร้อมใช้งาน กรมการขนส่งทางบก (ขบ.) ในฐานะหน่วยงานที่กํากับดูแลการปฏิบัติหน้าที่ของผู้ขับรถโดยสารและรถบรรทุกในการขนส่งให้มีความปลอดภัย จึงขอความร่วมมือให้ผู้ประกอบการกวดขันและกําชับพนักงานขับรถโดยสารและรถบรรทุกปฏิบัติตามข้อกําหนดด้านความปลอดภัยและขับรถด้วยความระมัดระวังช่วงหน้าฝน และควรปฏิบัติตามกฎจราจรอย่างเคร่งครัด เช่น การใช้ความเร็วไม่เกินกว่ากฎหมายกําหนด เปิดไฟหน้ารถเมื่อต้องขับรถในพื้นที่ที่มีทัศนวิสัยไม่ดี ขณะขับรถให้ทิ้งระยะห่างจากคันหน้าตามที่กฎหมายกําหนดเนื่องจากสภาพถนนที่เปียกลื่น ต้องใช้ระยะทางในการหยุดรถเพิ่มมากขึ้น หลีกเลี่ยงการเปลี่ยนช่องทางเดินรถกะทันหันหรือการตัดหน้ารถคันอื่นอย่างกระชั้นชิด หากรถยนต์ขัดข้องต้องจอดรถและให้แสดงเครื่องหมายหรือสัญญาณเตือนให้รถคันอื่นสังเกตเห็นชัดเจนเพื่อป้องกันอุบัติเหตุ ก่อนออกปฏิบัติหน้าที่ต้องตรวจสอบความพร้อมของรถ ความมั่นคงแข็งแรงและอุปกรณ์ส่วนควบของรถทุกครั้ง เช่น สภาพยางรถ ระบบเบรก ระบบปัดน้ําฝนและสัญญาณไฟทั้งหมดของรถ เป็นต้น ในกรณีรถพ่วงบรรทุกตู้คอนเทนเนอร์ต้องใช้อุปกรณ์สําหรับยึดตู้บรรทุกสินค้า (Twist-Lock) ทุกคัน โดยยึดให้มั่นคงแข็งแรงกับตัวรถและสามารถรับน้ําหนักบรรทุกได้โดยไม่เกิดความเสียหาย เพื่อป้องกันไม่ให้ตู้คอนเทนเนอร์บรรทุกสินค้าร่วงหล่น และตัวรถต้องติด GPS Tracking โดยผู้ประกอบการต้องติดตามการใช้รถของพนักงานขับรถอย่างเคร่งครัด หากพบมีการกระทําผิด เช่น พนักงานขับรถใช้ความเร็วเกินกว่าที่กฎหมายกําหนด ให้แจ้งเตือนไปยังพนักงานขับรถทันที ซึ่งศูนย์บริหารจัดการเดินรถระบบ GPS ขบ. และสํานักงานขนส่งจังหวัดทุกจังหวัดจะกํากับ ดูแล ตรวจสอบตลอด 24 ชั่วโมง
รองอธิบดีกรมการขนส่งทางบก กล่าวเพิ่มเติมว่า สําหรับพนักงานขับรถต้องมีความพร้อมก่อนออกปฏิบัติหน้าที่ โดยพักผ่อนให้เพียงพอ มีผลการตรวจปริมาณแอลกอฮอล์เป็นศูนย์ (0 มิลลิกรัมเปอร์เซ็นต์)รวมถึงต้องตรวจสารเสพติดให้โทษหรือสารที่ออกฤทธิ์ต่อจิตและประสาทประเภทอื่นอย่างเคร่งครัด นอกจากนี้ พนักงานขับรถต้องมีใบอนุญาตขับรถที่ถูกต้องตามกฎหมายและยังไม่สิ้นอายุ ทั้งนี้ หากพบพนักงานขับรถฝ่าฝืนกฎหมายหรือทําผิดจนเกิดอุบัติเหตุร้ายแรงจะดําเนินการลงโทษขั้นสูงสุดและมีโอกาสถูกพักใช้หรือเพิกถอนใบอนุญาตขับรถได้ รวมถึงจะลงโทษเจ้าของรถและผู้ประกอบการตามกฎหมายต่อไป
รัฐบาลไทย-ข่าวทำเนียบรัฐบาล-THAC ร่วมกับ APRAG จัดงานสัมมนาทางวิชาการ “THAC x APRAG Symposium”
วันศุกร์ที่ 19 พฤษภาคม 2566
19/05/2566
THAC ร่วมกับ APRAG จัดงานสัมมนาทางวิชาการ “THAC x APRAG Symposium”
THAC ร่วมกับ APRAG จัดงานสัมมนาทางวิชาการ “THAC x APRAG Symposium” ส่งเสริมภาพลักษณ์ประเทศไทยในฐานะศูนย์กลางการระงับข้อพิพาททางเลือกของอาเซียนระดับสากล
ในวันศุกร์ที่ ๑๙ พฤษภาคม ๒๕๖๖ เวลา ๐๙.๐๐ น. นางสาวนันทรัศมิ์ เทพดลไชย ผู้ตรวจราชการกระทรวงยุติธรรม เป็นประธานในพิธีเปิดงานสัมมนาวิชาการ “THAC x APRAG Symposium” ส่งเสริมภาพลักษณ์ประเทศไทยในฐานะศูนย์กลางการระงับข้อพิพาททางเลือกของอาเซียนให้เป็นที่ยอมรับในระดับสากล โดยมี นางสาวมัชฌิมธร คัมภิรานนท์ รองผู้อํานวยการสถาบันอนุญาโตตุลาการ รักษาการแทนผู้อํานวยการสถาบันอนุญาโตตุลาการ และอนุญาโตตุลาการประเทศสมาชิกกว่า ๖๐ ประเทศ นักธุรกิจ ทนายความ ผู้บริหารนโยบาย นักวิชาการ อาจารย์ผู้ทรงคุณวุฒิ จากหน่วยงานภาครัฐและเอกชน เข้าร่วม ณ โรงแรมฮิลตัน สุขุมวิท กรุงเทพมหานคร
การสัมมนาวิชาการ “THAC x APRAG Symposium” สถาบันอนุญาโตตุลาการ (Thailand Arbitration Center: THAC) ร่วมกับ Asia Pacific Regional Arbitration Group (APRAG) เพื่อส่งเสริมความรู้ ความเข้าใจเรื่องการระงับข้อพิพาททางเลือกด้วยวิธีการอนุญาโตตุลาการ สํารวจความคิดเห็นของภาคธุรกิจเกี่ยวกับการเลือกใช้กระบวนการระงับข้อพิพาทซึ่งเป็นที่ยอมรับในการดําเนินธุรกิจทั่วโลก และส่งเสริมภาพลักษณ์ประเทศไทยในฐานะศูนย์กลางการระงับข้อพิพาททางเลือกของอาเซียนให้เป็นที่ยอมรับในระดับสากลเพื่อสร้างความเชื่อมั่นทางการค้าและการลงทุน ตลอดจนแลกเปลี่ยนความคิดเห็นเกี่ยวกับนวัตกรรมทางการระงับข้อพิพาททางเลือก
ทั้งนี้ การสัมมนาดังกล่าวแสดงให้เห็นถึงความตื่นตัวในการขับเคลื่อนวงการการระงับข้อพิพาททางเลือกในประเทศไทยที่มุ่งสร้างมาตรฐานสู่ระดับสากล โดยมีองค์กร และศูนย์ระงับข้อพิพาทในระดับนานาชาติร่วมมือกับทาง Asia Pacific Regional Arbitration Group (APRAG) โดยทุกฝ่ายต่างเชื่อมั่นถึงกระบวนการอนุญาโตตุลาการของประเทศไทย พร้อมร่วมมือพัฒนา และส่งเสริมการเข้าถึงกระบวนการยุติธรรมในไทยและต่างประเทศ พร้อมกับส่งเสริมภาพลักษณ์ประเทศให้เป็นที่รู้จักอย่างแพร่หลายวงการการอนุญาโตตุลาการในระดับนานาชาติ